सुरजन और प्रकाश के खेल से जीती डीटीए
जयपुर | सुरजन(85 रन, 2 विकेट) और प्रकाश (92) के प्रदर्शन से डीटीए ने डिपार्टमेंटल क्रिकेट में पीएफ टीम को 121 से हराया। डीटीए ने आशुतोष चमन (34) की पारी से 20 ओवर में 252 रन बनाए। जितेंद्र जोशी (4 विकेट) और रामचंद्र (2 विकेट) की शानदार गेंदबाजी के आगे पीएफ टीम 17.4 ओवर में ही 131 रन पर ही सिमट गई। दूसरे मैच में सचिवालय ने वन विभाग को 6 विकेट से हराया। वन विभाग ने नरेंद्र (38) और जगदीश (36) की पारियों से 149 रन बनाए। सचिवालय टीम ने हेमंत (59) की पारी से 15 ओवर में 4/150 रन बना मैच जीत लिया। वहीं नवीन (81) की पारी से एलआईसी ने जेडीए को पराजित किया।
hne_Deva hin_Deva